Διερεύνηση των απόψεων εκπαιδευτικών πρωτοβάθμιας εκπαίδευσης και γονέων/κηδεμόνων παιδιών δημοτικού σχολείου για την υλοποίηση της επείγουσας εξΑΔ την περίοδο της πανδημίας COVID-19
Creators: name: Γαλανοπούλου, Ελισάβετ Νικολάου
Publisher: name: Aristotle University of Thessaloniki
Year: 2022
Subjects: Επείγουσα εξ αποστάσεως διδασκαλία
Απόψεις γονέων και εκπαιδευτικών πρωτοβάθμιας εκπαίδευσης
Πανδημία COVID-19
Emergency remote teaching
Parents’ and elementary school teachers’ views
Pandemic COVID-19

description: Σκοπός της παρούσας διπλωματικής είναι η διερεύνηση των απόψεων των εκπαιδευτικών πρωτοβάθμιας εκπαίδευσης και γονέων παιδιών δημοτικού για την εφαρμογή της επείγουσας εξ αποστάσεως διδασκαλίας. Αφορμή για την εργασία αποτέλεσαν οι εξελίξεις σε παγκόσμιο επίπεδο και κυρίως οι εξελίξεις στη χώρα μας αναφορικά με την πανδημία του ιού COVID-19. Η μελέτη αποσκοπεί στην εμβάθυνση των εμπειριών των εκπαιδευτικών και των γονέων διερευνώντας τις πρακτικές διδασκαλίας στις οποίες στράφηκαν και καταγράφοντας τις δυσκολίες που συνάντησαν, αλλά και τα οφέλη που αναδείχθηκαν από αυτό το εγχείρημα . Ακόμη, αποτυπώνονται οι απόψεις τους για την αποτελεσματικότητα της επείγουσας εξ αποστάσεως εκπαίδευσης και το ενδεχόμενο πιθανής μελλοντικής αξιοποίησης κάποιων μορφών της εξ αποστάσεως στη δια ζώσης εκπαίδευση. Για τη διερεύνηση των ερωτημάτων σχεδιάστηκε μια ποιοτική έρευνα, η οποία πραγματοποιήθηκε με τη διενέργεια τηλεφωνικών συνεντεύξεων στα μέσα του σχολικού έτους 2020-2021. Η συλλογή δεδομένων έγινε μέσω ημι-δομημένων συνεντεύξεων με 15 εκπαιδευτικούς και μέσω δομημένων συνεντεύξεων με 15 γονείς. Ως μέθοδος ανάλυσης των δεδομένων που προέκυψαν από τις συζητήσεις με τους εκπαιδευτικούς επιλέχθηκε η μέθοδος της θεματικής ανάλυσης, ενώ για τους γονείς συνδυάστηκε η περιγραφική στατιστική και η θεματική ανάλυση. Τα αποτελέσματα της έρευνας έδειξαν ότι η επείγουσα εξ αποστάσεως εκπαίδευση ήταν η πιο αποδοτική λύση στην περίοδο κρίσης που εφαρμόστηκε, προκειμένου να συνεχιστεί η εκπαιδευτική διαδικασία. Στην τηλεκπαίδευση η δομή και οι μέθοδοι διδασκαλίας ήταν σχεδόν ταυτόσημες με του παραδοσιακού δια ζώσης μαθήματος. Τα εργαλεία που αξιοποιήθηκαν κατά τις σύγχρονες τηλεδιασκέψεις ήταν περιορισμένα και εξυπηρετούσαν τη λογική μιας συμβατικής διδασκαλίας. Οι πλατφόρμες ασύγχρονης τηλεκπαίδευσης και τα εργαλεία επικοινωνίας, αλληλεπίδρασης, διδασκαλίας και αξιολόγησης που αυτές προσέφεραν αξιοποιήθηκαν ελάχιστα ή καθόλου. Η εμπλοκή και η ενεργοποίηση των μαθητών περιορίστηκε στο ελάχιστο. Η έλλειψη υλικοτεχνικού εξοπλισμού και κατάλληλου υλικού, η σωματική κόπωση και ψυχολογική εξάντληση των συμμετεχόντων, η σταδιακή μείωση του ενδιαφέροντος από τους μαθητές, η αδυναμία κινητοποίησης τους από τους εκπαιδευτικούς, αλλά και η δυσαρέσκεια των γονέων ήταν αναμενόμενα προβλήματα, αφού κανείς δεν ήταν προετοιμασμένος για την αντιμετώπιση των προκλήσεων που ενέχει η εφαρμογή της επείγουσας εξ αποστάσεως εκπαίδευσης. Πάντως, η πανδημία αποτέλεσε μια σημαντική ευκαιρία, ώστε η τεχνολογία να εισέλθει μέσα σε λίγες ημέρες σε όλες τις βαθμίδες εκπαίδευσης, ενώ οι συμμετέχοντες στην έρευνα εκτίμησαν θετικά την μελλοντική προοπτική αξιοποίησης συγκεκριμένων εργαλείων ασύγχρονης τηλεκπαίδευσης στην δια ζώσης διδασκαλία.
description: The aim of this thesis is to investigate the views of elementary school teachers and parents regarding the application of emergency remote teaching. The main reason was the global developments regarding the COVID-19 virus pandemic and especially the developments in our country. This study aims to deepen the experiences of teachers and parents/guardians, exploring how to organize their educational plans, to record the difficulties and benefits of this project and also the possible utilization of emergency remote teaching in the future. For fulfilling this purpose a qualitative research was designed via phone interviews during the middle of the academic year 2020-2021. The collection of primary data was carried out by semi-structured interviews with 15 elementary school teachers and structured interviews with 15 parents. As a method of data processing from the discussions with teachers the thematic analysis was chosen. As for the data analysis from the interviews with parents a synthesis of a descriptive statistics and thematic analysis was chosen. The findings of the present study show that emergency remote teaching was the most efficient solution in times of pandemic crisis, in order to continue the educational process. Τhe lesson structure and methods of teaching in the distance learning were almost identical to that of face to face learning. The technological tools that used in synchronous video conferences were limited and served the logic of conventional teaching. The asynchronous distance learning platforms and the communication, interaction, teaching and evaluation tools they offered were used little or not at all. Students’ engagement and motivation were limited to a minimum. The lack of technical infrastructure and appropriate material, the physical and emotional exhaustion, the reduced interest and participation of the students over time and the parental dissatisfaction were expected difficulties. However, the pandemic crisis was a great opportunity to enter the digital technology in education, while the participants in this study positively appreciated the future perspective of utilization specific asynchronous learning tools in the traditional face to face teaching.